Марушка Р. Шабах
Копнеж

chitanka.info

Не от дъжд е мокро лицето ми.

Не е морска бурята,

която брули в сърцето ми.

С тъжен поглед хоризонта поря,

но далече е морето, далече е …

Очи затварям и съм на брега.

Нежна пяна нозете ми гали

и шепот на вълни ме залюлява

в солени летни дни.

Топъл бриз косите ми сплита

И затворени спомени

като миди черупки отварят.

Гларус стреснато изкрясква

и всичко се стапя в мъгла.

Колко много тъга в копнежа

да се завърна

при спомена!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.